Hrvatski sabor
20040708

Hvala lijepa gospodine potpredsjedniče. Gospođo državni tajniče, cijenjene kolegice i kolege pa evo dozvolite nekoliko rečenica konkretno vezano uz ovaj Prijedlog zakona o izmjenama i dopunama Zakona o zemljišnim knjigama. Mislim da, evo ja ću govoriti više ovdje iz jednog iskustva kojega imam iz prošlog razdoblja konkretno koji se odnosi na ovu tematiku, a to je ova neusklađenost zemljišno-knjižnog i katastarskog stanja. Jedan ogroman posao koji je vođen u Ministarstvu poljoprivrede i još uvijek se vodi je upisnik u registar poljoprivrednih gospodarstava jedan od najvećih poslova je bio upis poljoprivrednog zemljišta u tom dijelu gdje se radilo o gotovo 15 milijuna čestica koje je trebalo povezati sa poljoprivrednim gospodarstvima. Tog trenutka definitivno smo došli do one spoznaje koju već dakako mnogi su već i naglasili a i opće je poznato o toj jednoj velikoj neusklađenosti između samog katastra i gruntovne ali i ukupnog problema samog vlasništva.